

**ANUNȚ**

**Etapa a treia de selecție a studenților în proiectul POCU 131181 – PRACTEH**

**“Insertia absolventilor prin stagii de pregatire PRACtica moderne si eficiente din cadrul Universitatii TEHnice Gheorghe Asachi din Iasi, pe piata muncii – PRACTEH”**

Ești student în anul IV –licență sau în anul VI Arhitectură și vrei să-ți formezi competențe antreprenoriale și să-ți înființezi o întreprindere simulată?

Ești student în anul IV –licență sau în anul VI Arhitectură și vrei să faci un stagiu de practică în domeniul tău de studii la o companie parteneră a universității?

Pentru a te înscrie, trebuie să depui un dosar cu următorul conținut:

* Cerere de înscriere ([Anexa 1](https://www.practeh.tuiasi.ro/wp-content/uploads/2020/10/Anexa-1.docx));
* Declarație de disponibilitate privind participarea la activitățile de implementare ale proiectului ([Anexa 2](https://www.practeh.tuiasi.ro/wp-content/uploads/2020/10/Anexa-2.docx));
* Declarație de consimțământ privind prelucrarea datelor cu caracter personal ([Anexa 3)](https://www.practeh.tuiasi.ro/wp-content/uploads/2020/10/Anexa-3.docx);
* Declarație de evitare a dublei finanțări ([Anexa 4](https://www.practeh.tuiasi.ro/wp-content/uploads/2020/10/Anexa-4.docx));
* CV – model recomandat Europass  ([Anexa 5](https://www.practeh.tuiasi.ro/wp-content/uploads/2020/10/Anexa-5.docx));
* Formular grup țintă ([Anexa 8](https://www.practeh.tuiasi.ro/wp-content/uploads/2020/10/Anexa-8.docx));
* Declarația de neparticipare la cursuri acreditate ANC de antreprenoriat ([Anexa 9](https://www.practeh.tuiasi.ro/wp-content/uploads/2020/10/Anexa-9-1.docx));
* Copie carte de identitate;
* Copie certificat de naștere
* Copie certificat de căsătorie pentru studentele căsătorite
* Copie diplomă de bacalaureat.

**Dacă ești student moldovean cu dublă cetățenie și cu CNP emis de autoritățile române și reședință în România, te poți înscrie în proiectul PRACTEH !**

Documente suplimentare în completarea dosarului de înscriere :

* Copie pașaport sau alt act de identitate emis de statul român
* Copie dovadă reședință în România.

**EȘTI ELIGIBIL DACĂ NU FACI PARTE DIN GRUPUL ȚINTĂ LA PROIECTELE POCU ANTREPRENORING SAU POCU PRACTIC, care se derulează în universitate !**

**EȘTI ELIGIBIL DACĂ NU AI DOMICILIUL ÎN BUCUREȘTI SAU ILFOV , pentru că proiectul se adresează studenților din regiuni mai puțin dezvoltate!**

Dosarul se va depune la expertul grup țintă și angajabilitate (**s.l.dr. ing. Marius Telișcă**), până cel târziu marți, **26.10.2021**, ora 15.00 la adresa de email indicată pentru facultatea la care ești înscris.(marius.telisca@academic.tuiasi.ro)

Beneficii:

* ***Vei primi două premii de 180 lei fiecare la finalul a două workshopuri la care vei participa***
* ***Vei obține un certificat acreditat de participare la cursul de antreprenoriat***
* ***Vei învăța care sunt pașii și formularele de întocmit dacă vei dori să-ți deschizi propria afacere în cadrul unui curs de Întreprinderi simulate***
* ***Vei face un stagiu de practică la un angajator în domeniu, cu posibilitate ulterioară de angajare sau internship***
* ***Vei primi o convenție individuală de practică, o adeverință de practică și un premiu de 400 lei la finalul stagiului de practică***

Înainte de a te înscrie, te rugăm să verifici criteriile de eligibilitate.

**Locuri disponibile : 10 locuri** în grupul țintă pentru studenții din anul IV-licență sau VI Arhitectură

**Grila de evaluare**

|  |  |  |
| --- | --- | --- |
| **Criteriu** | **Punctaj****maxim** | **Indicații privind modul de calcul al punctajului** |
| Rezultatele academice  | **60** | Puncte obținute = suma creditelor/ nr. de ani de studiu anteriori  |
| Prezentarea motivelor (realiste şi clare) pentru care depune candidatura de participare în proiect  | **20** | Se acordă de la 0 la 20 puncte pentru o justificare cat mai bună a motivelor de participare.  |
| Prezentarea CV-ului și acuratețea lui | **20** | Se acordă 10 puncte pentru CV în format Europass sau 5 puncte în alt format. Pentru alte 10 puncte se urmărește structura, coerența, logica, corectitudinea ortografică și sintactică a CV-ului. |
| **TOTAL** | **100** |  |

**Calendar etapa a treia de selecție – octombrie 2021**

|  |  |  |
| --- | --- | --- |
| Etapa | Perioada | Descriere |
| Informarea studenților  | 08 - 26 octombrie 2021 | Pagina web a proiectului, mail către studenți pe adresa instituțională, avizierul şi pagina web a facultății, rețele de socializare, prezentarea proiectului direct, la activitățile didactice, etc. |
| Depunerea dosarelor de candidatură  | 11– 26 octombrie 2021 | Dosarele se depun până la data de 26 octombrie 2021 la expertul grup țintă și angajabilitate / facultate (**s.l.dr. ing. Marius Telișcă**). |
| Selecția grupului țintă și afișarea rezultatelor  | 26 octombrie 2021 concurs selecție dosare | Selecția grupului țintă se realizează de o comisie de selecție a candidaturilor pe baza grilei de evaluare.  |
| 26 octombrie 2021 - afișare rezultate preliminare | E-mail către studenți pe adresa instituțională/ informare prin platforme online |
| 27 octombrie 2021 - depunere contestații | Depunerea contestațiilor se face online sau fizic, la expertul grup țintă și angajabilitate/facultate. Eventualele contestații se rezolvă de către o comisie de contestații în termen de 24 de ore de la afișarea rezultatelor preliminare. |
| 28 octombrie 2021 – afișare rezultate finale | E-mail către studenți pe adresa instituțională/ informare prin platforme online/pagina proiect |